ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660028636 

ขอให้ตรวจสอบการทำงานและปรับปรุงการให้บริการของเจ้าหน้าที่ ประจำสำนักงานเขตหนองแขม กรุงเทพมหานคร เนื่องจากวันที่ 15 กรกฎาคม 2566 เวลาประมาณ 13.45 น. ผู้ร้องแจ้งว่าได้พบเจ้าหน้าที่ เพศชาย (ไม่ทราบชื่อ และนามสกุล) ใช้หมายเลขโทรศัพท์ ....... ติดต่อเข้ามาหาผู้ร้อง โดยแจ้งว่า ติดต่อมาจากสำนักงานเขตหนองแขม ได้ทำการตรวจสอบพบว่าที่อยู่ตามบัตรประจำตัวประชาชน ที่เป็นบ้านเลขที่ 159/492 ไม่ตรงกับที่อยู่ตามสำเนาทะเบียนบ้าน ซึ่งผู้ร้องจะต้องไปยืนยันตัวตน ณ สำนักงานเขตหนองแขม กรุงเทพมหานคร หลังจากพูดจบแล้ว เจ้าหน้าที่ได้ทำการตัดสายไปเลย จากกรณีดังกล่าวสผู้ร้องเห็นว่าเจ้าหน้าที่ไม่มีการไม่อำนวยความสะดวก อีกทั้งไม่มีการยืนยันข้อมูลของประชาชนชนก่อนว่าถูกต้องหรือจริงหรือไม่ ซึ่งก่อนหน้านี้ผู้ร้องเคยสอบถามกับทางเจ้าหน้าที่ในสำนักงานเขตฯ ถึงปัญหาดังกล่าวแล้ว ทางเจ้าหน้าที่แจ้งว่า สามารถใช้บัตรประจำตัวดังกล่าวได้จนกว่าบัตรประจำตัวประชาชน จะหมดอายุ แล้วค่อยมาดำเนินการเปลี่ยนใหม่ เพราะก่อนหน้านั้นผู้ร้องมีชื่อในทะเบียนบ้านของญาติ ก่อนจะมาซื้อบ้านเป็นของตนเอง จากกรณีดังกล่าวทำให้ผู้ร้องเห็นว่าเป็นการทำงานที่ไม่มีการช่วยเหลือประชาชน จึงประสงค์ให้ตรวจสอบการทำงานและปรับปรุงการให้บริการของเจ้าหน้าที่ ประจำสำนักงานเขตหนองแขม กรุงเทพมหานคร

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata